pythainlp/thai_wikipedia_clean_20230101 huggingface dataset:
คิซาราซุตั้งอยู่ฝั่งตะวันตกของคาบสมุทรโบโซ มีทางด่วนโตเกียวอควาไลน์ ข้ามอ่าวโตเกียว เชื่อมต่อคิซาราซุกับเมืองคาวาซากิ ในจังหวัดคานางาวะ
ฐานข้อมูลเชิงวัตถุสัมพันธ์ (Object-relational database)
Object-relational database
เจ้ากุลวงศ์ ณ เชียงใหม่
เจ้ากุลวงศ์ ณ เชียงใหม่ (9 ธันวาคม พ.ศ. 2461 – 26 กุมภาพันธ์ พ.ศ. 2553) เป็นนักการเมืองท้องถิ่นในจังหวัดเชียงใหม่ และอดีตประธานรุ่นปรินส์รอยส์แยลวิทยาลัย 2478
เจ้ากุลวงศ์ เกิดเมื่อวันที่ 9 ธันวาคม พ.ศ. 2461 เป็นบุตรของเจ้าราชภาติกวงศ์ (หนานคำตัน ณ เชียงใหม่) กับเจ้าอินหวัน มีพี่น้อง 2 คน เข้าศึกษาที่โรงเรียนปรินส์รอยแยลส์วิทยาลัย สำเร็จปริญญาทางด้านกฎหมายจากมหาวิทยาลัยธรรมศาสตร์ แล้วประกอบอาชีพทนายความ และเป็นเพื่อนร่วมรุ่นกับพิรุณ อินทราวุธ อดีตสมาชิกสภาผู้แทนราษฎร จังหวัดเชียงใหม่
เจ้ากุลวงศ์ สมรสกับภัทรา ณ เชียงใหม่ มีบุตรธิดา 3 คน ได้แก่ ภัทรกุล, ตระกูลวัฒนา และกุลกันยา เจ้ากุลวงศ์ถึงแก่กรรมด้วยโรคชรา เมื่อวันที่ 26 กุมภาพันธ์ พ.ศ. 2553 สิริอายุ 91 ปี
เจ้ากุลวงศ์ ณ เชียงใหม่ ประกอบอาชีพทนายความ และมีรายได้เสริมจากการทำห้องแถวให้เช่าบริเวณหน้าตลาดเอื้องคำ ต่อมาได้เลือกตั้งเป็นสมาชิกสภาเทศบาลนครเชียงใหม่ ในระหว่างปี พ.ศ. 2496 ถึงปี พ.ศ. 2501
เจ้ากุลวงศ์ ณ เชียงใหม่ เป็นเจ้านายฝ่ายเหนือที่ได้เข้าร่วมฟ้อนในกระบวนเครื่องพระขวัญของพระบาทสมเด็จพระมหาภูมิพลอดุลยเดชมหาราช บรมนาถบพิตร ในพิธีถวายพระขวัญเมื่อครั้งเสด็จพระราชดำเนินทรงเยี่ยมราษฎรในจังหวัดทางภาคเหนือ วันที่ 5 มีนาคม พ.ศ. 2501
เจ้ากุลวงศ์ ณ เชียงใหม่ เป็นผู้ที่มีบทบาทในการสนับสนุนเงินทุนในการทำนุบำรุงวัดพระธาตุดอยคำ อำเภอเมืองเชียงใหม่ ซึ่งเป็นวัดที่เจ้าอินหวัน ณ เชียงใหม่ เจ้ามารดาของท่าน มีความศรัทธาเลื่อมใสมาก โดยร่วมกันกับญาติ ๆ สร้างพระพุทธนภีสีพิงครัตน์ ประดิษฐานอยู่กลางแจ้งที่วัดแห่งนี้
ยักษ์ (ภาพยนตร์)
ยักษ์  เป็นภาพยนตร์แอนิเมชันสัญชาติไทยผลงานร่วมทุนสร้างระหว่าง บริษัท สหมงคลฟิล์ม อินเตอร์เนชั่นแนล จำกัด, บริษัท บ้านอิทธิฤทธิ์ จำกัด, บริษัท ซูเปอร์จิ๋ว จำกัด และดำเนินงานสร้างโดย บริษัท เวิร์คพอยท์ พิคเจอร์ส จำกัด ผลงานกำกับของนาย ประภาส ชลศรานนท์ ศิลปินแห่งชาติ ร่วมกับ เอ็กซ์- ชัยพร พานิชรุทติวงศ์ ได้แรงบันดาลใจมาจาก วรรณคดี เรื่องรามเกียรติ์ มานำเสนอในรูปแบบของแอนิเมชันหุ่นยนต์
รามเกียรต์ หรือ รามายณะ มหากาพย์ที่ยิ่งใหญ่ที่สุดในบรรดาวรรณกรรมเอเชีย ภาพการขับเคี่ยวที่พิสดารอลังการของฝ่ายพลับพลากับฝ่ายกรุงลงกา เส้นขนานของธรรมะและอธรรมรามและทศกัณฐ์ จึงเป็นขั้วที่ไม่เพียงยืนหยัด อยู่คนฝ่าย แต่ยังเป็น ศัตรูคู่อาฆาตที่ต้องฟาดฟันกันให้แหลกลาญ “คนที่เป็นศัตรูกันต้องต่อสู้กันตลอดไปจริงหรือ?” กี่พันปีมาแล้วที่ทศกัณฐ์และพระรามเป็นศัตรูกัน กี่พันปีมาแล้วที่ทหารเอกของพระรามอย่างหนุมานต้องทำหน้าท่าปราบอธรรมให้สิ้นซาก คำถามนี้คือ จุดเริ่มต้นของภาพยนตร์แอนิเมชั่น “ยักษ์” โดย “ประภาส ชลศรานนท์” โดยภาพยนตร์เรื่องนี้เริ่มดำเนินการสร้างเมื่อ ปี พ.ศ. 2549 แล้วเสร็จและฉายในเดือน ตุลาคม พ.ศ. 2555 รวมระยะเวลาสร้าง 6 ปี
หลังสงครามอันยิ่งใหญ่ระหว่างหุ่นกระป๋อง ฝ่ายราม กับ หุ่นยักษ์ ฝ่ายทศกัณฐ์จบลงแบบล้างเผ่าพันธุ์ปล่อยทิ้งให้สนามรบกลายเป็นเพียงสุสานซาก เศษโลหะและเป็นขุมทรัพย์ให้กับบรรดาหุ่นค้าของเก่า และแล้วเรื่องราวมิตรภาพและการเดินทางผจญภัยของเจ้าหุ่นยนต์ 2 ตัวที่ดูๆ ไปแล้วไม่มีสิ่งใดที่จะเหมือนกันสักนิดเดียวก็ได้เริ่มต้นขึ้นในอีกหลายล้าน วันต่อมา เจ้าหุ่นตัวหนึ่งใหญ่ยักษ์สมร่างชื่อ “น้าเขียว” บ่งบอกตามลักษณะสีอันเป็นเอกลักษณ์ ดูน่าเกรงขาม กับ “เจ้าเผือก” หุ่นกระป๋องมินิตัวเล็กประเมินจากสภาพจากพวกค้าหุ่นยนต์เก่าบอกได้คำเดียว ว่าไร้ราคา แต่กลับกลายเป็นว่าเจ้าหุ่น2ตัวต่างตื่นขึ้นมาจากการถูกขุดขึ้นพร้อมกับ สภาวะหน่วยความจำเสื่อม ไม่จำอดีตไม่รู้อนาคต แถมยังมีโซ่พิเศษที่ตัดเท่าใดก็ตัดไม่ขาดผูกล่ามติดกัน หนำซ้ำงานนี้พอทั้งคู่ตื่นขึ้นมาก็ อาละวาดจนเมืองขายของเก่ากระเจิดกระเจิงราบเป็นหน้ากลอง ทำให้ทั้งคู่ต้องหนีและกลายเป็นร่วมผจญภัยไปด้วยกันอย่างไม่มีทางเลือก ทีแรกดูเผินๆต่างฝ่ายต่างเป็นส่วนเกินของกันและกัน แต่ตลอดการเดินทางกลับมีเรื่องราวหลากหลายเกิดขึ้นทำให้ทั้งคู่กลายเป็น ฮีโร่โดยไม่รู้ตัว สร้างความผูกผันให้กับทั้งน้าเขียวและเจ้าเผือกก่อเกิดเป็นมิตรภาพที่ทำให้ ส่วนเกินกลายแปรเปลี่ยนเป็นส่วนเติมเต็มสิ่งที่ขาดหายไปของทั้งคู่ และจนวันหนึ่งที่พวกเขาพร้อมจะเป็นเพื่อนสนิทด้วยความเต็มใจ กลับเป็นวันที่ต้องรู้ว่า แท้จริงแล้วตัวตนของพวกเขาคือใคร หน้าที่และภารกิจที่ได้รับมอบหมายจะต้องดำเนินต่อไป ทำให้ต้องเลือกระหว่าง มิตรภาพกับหน้าที่ ว่าสิ่งใดสำคัญกว่ากัน
แก่นของเรื่อง.
แก่นเรื่องของภาพยนตร์แอนิเมชั่น “ยักษ์” ที่ผู้กำกับแฝงแง่คิดไว้ภายใต้ความสนุกสนาน รอให้ค้นหาความหมาย อาจเป็นประตูสู่ความหมายเร้นลับที่โลกซ่อนไว้ว่า แท้จริงแล้ว มนุษย์ เกิดมาเพื่อสิ่งใด ซึ่งสิ่งนั้นอาจเป็นกลไกขับเคลื่อนโลกสู่วิวัฒนาการต่างๆมากมายมานับล้านปี อาจเป็นพลังยักษ์ในตัว อาจเป็นการควบคุมพลังยักษ์ให้อยู่ในทางที่ดี หรือ อาจเป็นหน้าที่ เฉกเช่นดวงอาทิตย์ทำหน้าที่ให้พลังงานแสงและความร้อนอย่างซื่อสัตย์ หรือ ที่จริงอาจเป็นเพียงแค่เปิดใจเพื่อเรียนรู้สื่งใหม่ เพื่อต้อนรับมิตรภาพและความรักที่สร้างสันติภาพสู่โลก
ภาพยนตร์ชุดนี้ได้มีการเตรียมการสร้างกว่า 5 ปี โดยสตูดิโอบ้านอิทธิฤทธิ์ โดยมีทีมสร้าง 28 คน ซึ่งได้มีการเสก็ตช์ภาพ และสร้างหุ่นขึ้น โดยกำหนดเนื้อเรื่องหนุมาน และทศกัณฐ์ ที่เกิดใหม่ในปางที่สิบล้านเอ็ดในรูปแบบของหุ่นยนต์
ชัยพร พานิชรุทติวงศ์ ซึ่งเป็นหนึ่งในผู้กำกับได้เปิดเผยว่าต้องการสื่อให้ทราบว่าเป็นการ์ตูนไทย จึงมีการใส่ธงชาติไทยให้ปรากฏอยู่ในตัวอย่างชุดแรกของภาพยนตร์ จากนั้นจึงมีตัวอย่างภาพยนตร์ชุดใหญ่ตามมาในภายหลัง และภาพยนตร์ชุดนี้ได้รับการเปิดตัวที่เมืองคานส์ และมีหลายประเทศให้ความสนใจ ส่วนในประเทศไทยได้มีการจัดฉายในเดือนตุลาคม เนื่องด้วยตรงกับช่วงปิดเทอม
"ยักษ์" ได้รับการตอบรับในเชิงบวกจากพงศ์สุข หิรัญพฤกษ์ โดยกล่าวถึงภาพยนตร์เรื่องนี้ว่า แม้ธีมภายนอกจะมีลักษณะที่คล้ายกับภาพยนตร์เรื่องโรบอทส์ หากแต่เนื้อเรื่องมีความแตกต่างกันเป็นอย่างมาก อีกทั้งมีส่วนที่น่าทึ่งอยู่ในภาพยนตร์ชุดนี้อยู่หลายส่วน เช่น เสาเที่ยงวัน ชื่อพระรามที่เรียกว่า RAM สดายุ รวมไปจนถึงส่วนหัวของทศกัณฐ์ ตลอดจนการออกแบบตัวละครที่มีเอกลักษณ์เป็นของตัวเอง และการแสดงกราฟิกส์พื้นผิวของหุ่นยนต์ที่มีความละเอียดละออ นักวิจารณ์ภาพยนตร์จากเดลินิวส์ ยกย่องในการนำเสนอเรื่องราวที่แม้ผู้ที่ไม่รู้จักเรื่องรามเกียรติ์มาก่อนก็สามารถทำความเข้าใจกับภาพยนตร์เรื่องนี้ได้ไม่ยาก รวมถึงความละเอียดของฉากที่สมจริง เพลงประกอบภาพยนตร์ที่ไพเราะ และหุ่นยนต์ที่มีลักษณะที่คล้ายกับผู้ให้เสียงพากย์ ซึ่งภาพยนตร์ชุดนี้ยังได้รับการจัดฉายที่ประเทศรัสเซีย และเกาหลีใต้ด้วยเช่นกัน และนักวิจารณ์จากสยามรัฐสัปดาห์วิจารณ์ ยังได้ยกย่องการสร้างภาพยนตร์ดังกล่าวในฐานะภาพยนตร์ที่มีความเทียบเท่าภาพยนตร์ฮอลลีวูดด้วยเช่นกัน
ภาพยนตร์ "ยักษ์" มีจุดเด่นอีกอย่างคือ ดนตรีและเพลงประกอบภาพยนตร์ โดย จักรพัฒน์ เอี่ยมหนุน เป็นผู้สร้างสรรค์ดนตรีประกอบภาพยนตร์ ส่วนเพลงประกอบภาพยนตร์ คือเพลง เกิดมาเป็นเพื่อนเธอ นั้นได้ แสตมป์ อภิวัชร์ เอื้อถาวรสุข เป็นผู้แต่ง และขับร้องโดย กลุ่มศิลปิน ROOM 39
ปูแสม
ปูแสม เป็นปูที่อาศัยอยู่ในระบบนิเวศป่าชายเลน จัดอยู่ในสกุล "Sesarma" ซึ่งประกอบด้วยปูหลายชนิด ดังตัวอย่างต่อไปนี้
ปลาสิงโตปีกเข็ม
ปลาสิงโตปีกเข็ม หรือ ปลาสิงโตครีบขาว  ปลาทะเลชนิดหนึ่ง ในวงศ์ปลาแมงป่อง (Scorpaenidae)
มีลักษณะทั่วไปคล้ายกับปลาสิงโตชนิดอื่น แต่มีครีบอกที่ส่วนปลายเป็นเส้นเรียวเล็กคล้ายปลายเข็ม ครีบหลังมีก้านครีบสั้นกว่า มีติ่งที่ตายาว ลายบนลำตัวเป็นบั้งขนาดใหญ่และมีจำนวนน้อยกว่าปลาสิงโตชนิดอื่น และเป็นสีแดงเข้มหรือสีคล้ำสลับกับลายสีจาง ครีบต่าง ๆ เป็นสีใสปนแดง ปลายครีบอกสีขาว
มีขนาดความยาวประมาณ 10 เซนติเมตร ขนาดใหญ่ที่สุด 23 เซนติเมตร เป็นปลากินเนื้อ กินกุ้งและปลาขนาดเล็กต่าง ๆ เป็นอาหาร อาศัยอยู่ตามแนวปะการัง ของเขตอินโด-แปซิฟิก, แอฟริกาใต้, หมู่เกาะริวกิว, นิวแคลิโดเนีย ในน่านน้ำไทยจัดเป็นปลาที่พบได้ไม่บ่อย โดยพบได้ที่ฝั่งทะเลอันดามันเท่านั้น เช่น หมู่เกาะสุรินทร์, หมู่เกาะสิมิลัน, หมู่เกาะอาดัง-ราวี เป็นต้น
Pterois radiata
Pteropterus radiatus
ปลาสิงโตครีบขาว
ผักโขมหนาม
ผักโขมหนาม มีชื่อภาษาท้องถิ่นในภาคใต้เรียกว่า ผักโหมหนาม ส่วนที่แม่ฮ่องสอนและกะเหรี่ยงเรียกว่า กะเหม่อลอมี แม่ล้อกู่ และที่เขมรเรียกว่า ปะตี ส่วนภาคกลางจะเรียกว่า ผักขมสวน  เป็นพืชล้มลุก ฤดูเดียว อายุสั้นประมาณ 2–4 เดือน หรือเมื่อออกดอก ติดเมล็ดแล้วก็จะค่อยๆ เหี่ยวแห้งตาย หรือเรียกว่าพืชที่มีอายุปีเดียว
ประโยชน์และสรรพคุณ.
รับประทานเป็นผัก โดยลอกเปลือกและหนามออก
ยาพื้นบ้านล้านนาใช้ รากเผาไฟพอข้างนอกดำ จี้ที่หัวฝี ช่วยให้ฝีที่แก่แตก หรือผสมข้าวโพด ทั้งต้น ต้มน้ำดื่มแก้บวม ใช้ ทั้งต้น ต้มน้ำดื่ม ขับปัสสาวะ แก้ตกเลือด แน่นท้องและขับน้ำนม มีรายงานวิจัยว่า ทั้งต้นมีฤทธิ์ลดการบีบตัวของ ลำไส้เล็ก ส่วน ต้านสารพิษที่ทำลายตับ พบรายงานจากประเทศบราซิลว่า พืชนี้เป็นพิษต่อ วัว ควาย และ ม้า ทำให้สัตว์เหล่านี้มีอาการเซื่องซึม เบื่ออาหาร น้ำหนักลด ท้องเสียกลิ่นเหม็นมาก บางครั้งอาจมีเลือดปนในอุจจาระ นอกจากนั้นยังมีการทำการทดลองพบว่า สารที่ได้จากธรรมชาติ คือ น้ำด่างของผักโขมหนามสามารถล้างไหมได้ดี เทียบเท่าสารเคมี ที่ใช้ล้างไหมกันอยู่ในปัจจุบัน รากผักโขมหนามสามารถเป็นยาแก้ตกเลือด แก้ฝี แก้ขี้กลาก เป็นยาขับน้ำนม แก้แน่นท้อง แก้พิษ แก้ช้ำใน แก้ไข้ ระงับความร้อน ใช้ในเด็กแก้ลิ้นเป็นฝ้าละออง ช่อดอกและยอดอ่อนต้มเป็นอาหารหมู ยอดอ่อนและใบอ่อนใส่ลงในอาหารของชาวกะเหรี่ยงที่เรียกข้าวเบอะ
เซ็นทรัลมารีนา
อะเคะจิ มิสึฮิเดะ
คือหัตถาครองพิภพ
คือหัตถาครองพิภพ อาจหมายถึง
กลุ่มชาติพันธุ์ในประเทศกัมพูชา
กลุ่มชาติพันธุ์ที่มีขนาดใหญ่ที่สุดในกัมพูชาคือชาวเขมร สำหรับชนกลุ่มน้อยที่มีมากที่สุดคือชาวเวียดนาม อีกจำนวนหนึ่งเป็นลูกหลานของพ่อค้าชาวจีน และกลุ่มชาติพันธุ์พื้นเมืองเช่นชาวม้ง พนองและไทรวมทั้งกลุ่มอื่นๆที่เรียกชาวเขมรบนหรือแขมร์เลอ. กลุ่มชาติพันธุ์ที่อาศัยในที่ลุ่มร่วมกับชาวเขมรคือชาวจาม ชาวจีน และชาวเวียดนาม
ชาวเขมรเป็นกลุ่มชาติพันธุ์ที่อาจมาจากชาวจามและชนชาติอื่นๆ คาดว่าเข้าสู่เอเชียตะวันออกเฉียงใต้หลังจากชาวมอญไม่นาน โดยเข้ามาแทนที่กลุ่มชาติพันธุ์ที่พูดภาษาในกลุ่มภาษามอญ-เขมรและตระกูลภาษาออสโตรนีเซียนและสร้างจักรวรรดิเขมรขึ้นในอดีต ชาวเขมรยังแบ่งได้เป็นกลุ่มย่อย 3 กลุ่มตามประเทศและภาษาที่ใช้คือชาวเขมรในกัมพูชา พูดภาษาเขมร ชาวเขมรเหนือหรือเขมรสุรินทร์อยู่ในประเทศไทยและพูดภาษาเขมรที่เป็นสำเนียงของตนเองและพูดภาษาไทยด้วย ชาวขแมร์กรอมเป็นชาวเขมรที่อยู่ทางภาคใต้ของเวียดนาม พูดภาษาเขมรที่เป็นสำเนียงของตนเองและพูดภาษาเวียดนาม บางส่วนอพยพเข้าสู่กัมพูชาเพราะถูกบังคับหรือหนีระบอบคอมมิวนิสต์ในเวียดนาม
ชาวจีน (เจ็น).
มีประมาณร้อยละ 1 ของประชากรทั้งหมด ส่วนใหญ่เข้ามาตั้งรกรากเมื่อพุทธศตวรรษที่ 23-24 เพื่อมาค้าขาย แบ่งตามภาษาพูดได้เป็น 5 กลุ่มคือ จีนแต้จิ๋ว (60%) จีนกวางตุ้ง (20%) จีนฮกเกี้ยน (7%) จีนฮากกาและจีนไหหลำอย่างละ 4% การแต่งงานระหว่างชาวเขมรและชาวจีนเป็นเรื่องปกติ มีการหลอมรวมเข้ากับสังคมเขมร และยังคงเหลือวัฒนธรรมจีนบางส่วนไว้ ชาวจีนจำนวนมากถูกฆ่าตายในสมัยพล พต แม้จะไม่ใช่กลุ่มชาติพันธุ์ที่เป็นเป้าหมายโดยตรง แต่จะถูกฆ่าไปพร้อมกับชนชั้นสูงของกัมพูชา
ชาวเวียดนาม (ญวน).
ชาวเวียดนามเป็นชนกลุ่มน้อยที่มีมากที่สุดในกัมพูชา มีผู้อพยพชาวเวียดนามประมาณ 2 ล้านคน ในพื้นที่ต่างๆ ชาวเวียดนามมีความคล้ายคลึงทางวัฒนธรรมกับชาวเขมรน้อยแม้จะพูดภาษาในตระกูลภาษาออสโตรเอเชียติกเช่นกัน ชาวเขมรรับอิทธิพลทางวัฒนธรรมมาจากอินเดีย ในขณะที่ชาวเวียดนามรับอิทธิพลมาจากจีน ความตึงเครียดระหว่างทั้งสองชาติเกิดขึ้นเนื่องจากเวียดนามเคยพยายามเข้ายึดครองกัมพูชาระหว่างพุทธศตวรรษที่ 23-24 ซึ่งเป็นช่วงที่กัมพูชาอ่อนแอ ต้องพึ่งพาทั้งไทยและเวียดนาม แต่การดำเนินนโยบายของเวียดนามแข็งกร้าวกว่าเพราะต้องการจัดตั้งรัฐบาลที่ควบคุมโดยเวียดนามปกครองกัมพูชา ต้องการให้ชาวเขมรเปลี่ยนการแต่งกายและภาษาพูด ลูกหลานของชาวเวียดนามในกัมพูชาส่วนใหญ่เป็นผู้ที่บรรพบุรุษมาตั้งถิ่นฐานเมื่อพุทธศตวรรษที่ 25 ไม่ได้พูดภาษาเวียดนามเพียงภาษาเดียวแต่ได้สร้างวัฒนธรรมผสมขึ้น ส่วนใหญ่ทำอาชีพประมงและยังคงเอกลักษณ์ของตนเองไว้
ชาวไท.
มีทั้งชาวไทย ชาวลาว ชาวไทใหญ่และกุลา มีเป็นชนส่วนน้อยในกัมพูชา ชาวไทยส่วนใหญ่อยู่ในพนมเปญและชาวไทยเกาะกงในจังหวัดเกาะกง ชาวลาวมักอยู่กับขนกลุ่มน้อยทางภาคเหนือ ชาวไทใหญ่และกุลาอยู่ในไพลิน ซึ่งภาษาเขมรสำเนียงที่พูดในบริเวณนี้จะได้รับอิทธิพลด้านการออกเสียงและวรรณยุกต์จากภาษาพม่าหรือภาษาไทใหญ่ ชนทั้งสองกลุ่มนี้ มีบทบาทในการค้าพลอย
ชาวจาม.
ชาวจามเป็นกลุ่มชนในอดีตที่เคยตั้งอาณาจักรจามปาที่อยู่ทางภาคใต้ของเวียดนาม เคยเป็นทั้งมิตรและศัตรูของอาณาจักรเขมรระหว่างพุทธศตวรรษที่ 12-20 เมื่อจามปาพ่ายแพ้แก่เวียดนามในพุทธศตวรรษที่ 20 ชาวจามส่วนหนึ่งยังอยู่ในเวียดนาม อีกส่วนหนึ่งอพยพมาอยู่กัมพูชา ชาวจามในกัมพูชามีประมาณ 1 ล้านคนและแยกอยู่ในหมู่บ้านต่างหากทางตะวันออกเฉียงใต้ของกัมพูชา ส่วนใหญ่เป็นชาวประมง ชาวจามในเวียดนามยังคงนับถือศาสนาฮินดู ไศวนิกาย ชาวจามในกัมพูชาส่วนใหญ่นับถือศาสนาอิสลามนิกายสุหนี่
ชาวเขมรบน (แขมร์ลือ).
ชาวเขมรบนหรือขแมร์เลอเป็นกลุ่มชนที่พูดภาษาในกลุ่มภาษามอญ-เขมรหรือภาษาในตระกูลภาษาออสโตรนีเซียน มักแยกอยู่อย่างโดดเดี่ยวบนที่สูง อยู่กันเป็นเผ่า ไม่ได้รับวัฒนธรรมจากอินเดีย ทำให้มีวัฒนธรรมแตกต่างจากชาวเขมรโดยทั่วไป ในปัจจุบันพบมากที่จังหวัดมณฑลคีรี จังหวัดสตึงเตรงและจังหวัดรัตนคีรี แบ่งเป็น 2 กลุ่มใหญ่ๆคือ กลุ่มที่พูดภาษาในกลุ่มภาษามอญ-เขมร ได้แก่ชาวสัมเร ชาวพนอง ชาวสเตียง ชาวกุย ชาวกรุงและชาวตำปวน กับกลุ่มที่พูดภาษาในตระกูลภาษาออสโตรนีเซียนได้แก่ชาวราเดและชาวจราย
กลุ่มที่มาอยู่ใหม่.
มีชนกลุ่มน้อยบางส่วนในพนมเปญ ซึ่งเป็นกลุ่มที่อพยพมาใหม่และมีไม่มากนัก เป็นกลุ่มที่เข้ามาทำงานหรือสังเกตการณ์ เช่นชาวยุโรป ชาวสหรัฐ ชาวญี่ปุ่น ชาวเกาหลี ชาวไทย ชาวลาว และชาวรัสเซีย
ธรัช ศุภโชคไพศาล
ธรัช ศุภโชคไพศาล (ชื่อเล่น: โจ หรือ โจ ไอยรา) เป็นผู้อำนวยการสร้างภาพยนตร์ ผู้กำกับภาพยนตร์ชาวไทย และเป็นผู้บริหารบริษัท ไอยราฟิล์ม จำกัด เกิดเมื่อวันที่ 10 ตุลาคม พ.ศ. 2521 เป็นชาวกรุงเทพมหานคร มีผลงานกำกับภาพยนตร์เรื่องแรกคือ คิวแมน เกษตรกรไทยหัวใจหล่อมาก ซึ่งออกฉายในปี พ.ศ. 2555 ปัจจุบันสมรสกับ แวว ยีรัมย์ น้องสาวของ พนม ยีรัมย์
ธรัช ศุภโชคไพศาล ชื่อเก่าชื่อ อำนวย เกิดเมื่อวันที่ 10 ตุลาคม พ.ศ. 2521 ที่โรงพยาบาลจุฬาลงกรณ์ กรุงเทพมหานคร เดิมพักอยู่ย่านสุขุมวิท ต่อมาย้ายไปอยู่สำโรง จังหวัดสมุทรปราการ จนเรียนจบมัธยมต้นที่โรงเรียนสรรพาวุธวิทยา ต่อมาได้ย้ายกลับมาอยู่ย่านสุขุมวิทจนจบมัธยมศึกษาตอนปลายสายศิลป์คำนวณจากโรงเรียนมัธยมวัดธาตุทอง ย่านเอกมัย ต่อจากนั้นได้สมัครเข้าเรียนคณะบริหารธุรกิจ มหาวิทยาลัยกรุงเทพ เมื่อ พ.ศ. 2539 และย้ายมาเรียนคณะนิเทศศาสตร์ เมื่อ พ.ศ. 2540 จนจบหลักสูตรปริญญาบัณทิต คณะนิเทศศาสตร์
ธรัช เคยประกอบกิจการ ร้านโทรศัพท์มือที่ห้าง มาบุญครอง และธุรกิจขายรถยนต์มือสอง ก่อนที่จะพบกับ แวว ยีรัมย์ น้องสาวของ พนม ยีรัมย์ หลังจากนั้นได้ดำเนินธุรกิจ บริษัทไอยราฟิล์ม จำกัด ดำรงตำแหน่งผู้บริหาร
ปัจจุบันดำรงตำแหน่งผู้บริหาร บริษัท ไอยราฟิล์ม จำกัด
สรุปผลงานตามลำดับเวลา.
ร่วมก่อตั้งบริษัทไอยราฟิล์มจำกัด กับนายจาพนม ยีรัมย์และครอบครัว พ.ศ. 2548
โปรดิวเซอร์ภาพยนตร์ไทยเรื่อง องค์บาก ภาค2 และ ภาค3 พ.ศ. 2549-2553
เจ้าของและบรรณาธิการนิตยสารศิลปะการต่อสู้ I+Extreme พ.ศ. 2553-2554 (ปัจจุบันกำลังอยู่ระหว่างดำเนินการเปลี่ยนแปลงลง e-book)
ผกก. ผู้ผลิตรายการ พิธีกร รายการสำหรับช่องทีวีดาวเทียว ระบบ c band ช่อง bkk tv พ.ศ. 2553
ผู้ดำเนินงานจัดกิจกรรมมวยเทิดพระเกียรติวันแม่แห่งชาติ ร่วมกับสมาคมWMF และสมาคมครูมวยไทย พ.ศ. 2554
ผู้จัดกิจกรรมการประกวด miss ringgirl Thailand 1st.
ร่วมดำเนินงานกิจกรรมมวยวันพ่อแห่งชาติ กับ WMC. ณ สนามเสือป่า พ.ศ. 2554
งานกำกับภาพยนตร์ ของรัฐฯ ที่ผลิตเพื่อสังคม 3 เรื่อง รับรางวัลความร่วมมือกับภาครัฐ จากกระทรวงเกษตรฯ และกระทรวงพาณิชย์ พ.ศ. 2555-2556
ผกก.และผู้ดำเนินงานจัดงานแสดงช้างจ.สุรินทร์ พ.ศ. 2556
พ.ศ. 2563 ช่วงสภาวะโควิด2019 กิจการถ่ายทำและบริษัทภาพยนตร์ต้องหยุดชะงัก รวมทั้งงานออแกไนซ์ฯ ปัจจุบันมาทำกิจการโรงแรมและที่พักปัจจุบันมี บ้านพักรายวันและคอนโดให้เช่าใน จ.ชลบุรี และ จ.สุรินทร์
อ้างอิง #thesunpoolvilla
ข่าวใหญ่เรื่องโดนทำร้าย.
ครั้งที่ 1 เมื่อวันที่ 5 พฤษภาคม 2555 ตำรวจเผยความคืบหน้าคดีภรรยาจา พนม ทำร้ายน้องเขย ว่า รอผลตรวจแผล พร้อมเรียกสอบปากคำอีก 1-2 ปาก ถึงเรียกภรรยาจาสอบปากคำ ชี้คดีไม่ร้ายแรง อาจแค่เปรียบเทียบปรับหลังจากที่นายธรัช ศุภโชคไพศาล อายุ 34 ปี น้องเขยของจา-พนม ยีรัมย์ พระเอกภาพยนตร์บู๊ เข้าแจ้งความว่า ถูก บุ้งกี๋ หรือ นางสาวปิยรัตน์ โชติวัฒนานนท์ ภรรยาของจา พนาม ทำร้ายร่างกายด้วยการนำโทรศัพท์มือถือตีจนศีรษะเหนือหูข้างขวาเลือดออก ในงานแต่งงานของ บุ้งกี๋ - จา พนม เมื่อวันที่ 3 พฤษภาคมที่ผ่านมา ล่าสุดเมื่อวานนี้ (5 พฤษภาคม) พ.ต.อ.อรรถวิทย์ สายสืบ ผกก.สน.บางกอกใหญ่ เปิดเผยว่า ตอนนี้เจ้าหน้าที่ได้รับแจ้งความและสอบปากคำนายธรัชไว้เป็นหลักฐาน ก่อนส่งตัวไปตรวจร่างกายที่โรงพยาบาลศิริราช และรอผลการตรวจ ก่อนที่จะเรียกตัว บุ้งกี๋ มาให้ปากคำพ.ต.อ.อรรถวิทย์ กล่าวต่อว่า คดีนี้ไม่เป็นความผิดซึ่งหน้า ดังนั้น จะสอบปากคำผู้เห็นเหตุการณ์อีก 1-2 รายเท่านั้น แต่ถ้าดูบาดแผลนายธรัช ถือว่าไม่ได้หนักอะไร ความรุนแรงของคดีจึงอยู่ในระดับเปรียบเทียบปรับ แต่ถ้าหากนายธรัชต้องการเอาผิดหนักกว่านี้ ก็คงต้องขึ้นถึงชั้นศาล ด้าน นายปรัชญา ปิ่นแก้ว ผู้กำกับภาพยนตร์ชื่อดังหลายเรื่อง เปิดเผยว่า วันนั้นตนไม่เห็นเหตุการณ์เพราะกลับก่อน แต่ก็พอทราบว่านายธรัชและนางสาวปิยรัตน์มีปัญหากัน แต่ไม่ทราบว่าเรื่องอะไร ทั้งนี้ตนก็รู้จักน้องเขยของจา พนม แต่ไม่ค่อยสนิทกัน รู้แต่ว่าดูแลบริษัทไอยราให้กับจา พนม ส่วนภรรยาจา พนม ก็เป็นคนที่ยิ้มแย้มแจ่มใส ดังนั้น คิดไม่ออกจริง ๆ ว่าปัญหาเกิดจากอะไร แต่น่าจะเป็นเรื่องในครอบครัว ที่เขาต้องจัดการกันเอง
ครั้งที่ 2 เมื่อวันที่ 27 กันยายน 2556 เมื่อช่วงค่ำที่ผ่านมา ณ สตูดิโอสตาร์แม็กซ์ ลาดพร้าว 15 ก่อนบันทึกเทปรายการ “คนดังนั่งเคลียร์” พ่อ-แม่-น้องสาว-น้องเขย จาพนม ตั้งโต๊ะแถลงข่าว กรณีถูกกล่าวหารุมทำร้ายจาและภรรยา โต้ไปขอตังค์ เผยเจตนาดีตั้งใจไปหาเพราะความคิดถึง ยันไม่ได้เป็นฝ่ายเริ่มก่อน บอกโจน้องเขยโดนบุ้งกี๋และแม่ทำร้ายหนัก เล็งเตรียมแจ้งความกลับข้อหาทำร้ายร่างกาย และเซ็นรับเงินบริษัทไอยราฟิล์มสิบกว่าล้านทั้งที่ถอนหุ้นไปแล้ว วอนกลับมาหาบ้างไม่งั้นจะแจ้งความถึงที่สุด ไม่เข้าใจทำไมบุ้งกี๋ถึงกีดกัน โดยน้องเขยเปิดเผยว่า รอยของบุ้งกี๋เกิดขึ้นจากอะไร อาจจะเป็นตอนยื้อ แต่ไม่ได้ต่อยจริงๆ พ่อคุยกะจาว่า จำพ่อได้ไหม เราไม่ได้คุยกันมานานแล้ว เราไปคุยกันที่บ้านเถอะ เขาก็บอกครับๆ กำลังจะขึ้น แต่บุ้งกี๋ก็มา เลยไม่ได้ขึ้น ต้องการอยากคุยในฐานะส่วนตัวพ่อแม่ลูก ทำไมต้องมากีดกันอะไรนักหนาก็ไม่รู้ ไม่ได้เจอ ไม่ได้ติดต่อเลย ก่อนหน้านี้ที่ตั้งใจว่าจะไม่เป็นข่าวแล้ว แต่เห็นเค้าจะไปต่างประเทศ เลยคิดว่าจะไม่เจอกัน เลยอยากมาหา คิดถึง อยากเจอ ไม่อยากได้ผลประโยชน์ ไม่เคยคิดเลย อยากเจอจาเพราะปัญหาเรื่องพิธีกรรมเกี่ยวกับช้าง ผิดทางบรรพบุรุษ ไม่เคารพ ไม่ได้ไปขอขมา แม่ยาย-เมียจะกีดกันทำไม มีความเชื่อมาโดนของ ไม่ค่อยเชื่อ แต่มาถึงจุดนี้แล้วเลยเชื่อ เพราะเขาเชื่อลูกเมียมากกว่าพ่อ ระหว่างสัมภาษณ์เป็นที่สังเกตว่าแม่ของจามีสีหน้าเหมือนจะร้องไห้
เจ้าของและบรรณาธิการนิตยสารศิลปะการต่อสู้ "I+extreme" (พ.ศ. 2553)
ผักแว่น
ผักแว่น หรือผักใบบัวบก เล็ก เป็นเฟินน้ำชนิดหนึ่ง มีอายุหลายปี พบได้ทั่วไปในภูมิภาคเอเชียตะวันออกเฉียงใต้ จัดอยู่ในวงศ์ Marsileaceae สกุล "Marsilea" มีลักษณะเป็นเหง้าเถาเลื้อยไปตามผิวดินหรือผิวน้ำหรือโคลนเลน พบเห็นได้ทั่วไปตามริมน้ำหรือพื้นดินที่มีน้ำขังแฉะ สามารถนำมากินเป็นผักสด มีคุณค่าทางอาหาร และยังมีสรรพคุณทางยา
ผักแว่นมีลักษณะจำแนกออกเป็นส่วนต่าง ๆ ดังนี้
ผักแว่นมีชื่อเรียกในแต่ละท้องถิ่นดังนี้
ตับเต่านา
ตับเต่านา หรือ ผักตับเต่า, ตับเต่าน้ำ, บัวฮาวาย (; , ในอเมริกาเหนือเรียก Common Frogbit หรือ European Frogbit) เป็นพืชลอยน้ำ อายุหลายฤดู จัดอยู่ในสกุล "Hydrocharis" วงศ์ Hydrocharitaceae ขึ้นตามแหล่งน้ำตื้น ๆ แหล่งน้ำนิ่งทั่วไป หรือในนา มีไหลทอดเลื้อย ถ้าน้ำตื้นจะมีรากยึดดินใต้น้ำ ใบโผล่เหนือน้ำหรือลอยที่ผิวน้ำ ตับเต่านามีการกระจายพันธุ์ในทวีปยุโรปและเอเชีย พบได้ที่ความสูง 0–1,200 เมตร จากระดับน้ำทะเล สำหรับประเทศไทยพบได้ทุกภาค
ต้นเจริญเติบโตอยู่ในน้ำ มีรากและสามารถแตกไหลเป็นเส้นสีขาว เกิดเป็นกระจุกทางด้านล่างของกลุ่มใบ ปลายไหลเจริญเติบโตเป็นต้นใหม่ ใบโผล่เหนือน้ำหรือลอยที่ผิวน้ำ รูปหัวใจหรือรูปไข่ กว้าง 2.5–7.5 เซนติเมตร ยาว 2.5–6 เซนติเมตร ใบเดี่ยว ฐานใบเว้าเป็นรูปหัวใจค่อนข้างกลม ขอบใบเรียบ ปลายใบมน ใบด้านบนสีเขียวเข้มเป็นมัน ใบด้านล่างสีจางกว่า และกลางใบจะพองออกคล้ายฟองน้ำ ช่วยพยุงลำต้น ในฤดูแล้งเมื่อมีน้ำน้อย ก้านใบจะสั้นลง ใบจะแตกออกที่ข้อของลำต้น
ดอกเป็นดอกเดี่ยวสีขาว มี 3 กลีบ ออกตามซอกใบ มีก้านชูดอกเรียวยาว ดอกตัวผู้และดอกตัวเมียเกิดแยกกันคนละดอก มีใบประดับหุ้มดอกตัวผู้และก้านดอกตัวผู้จะเรียวยาวกว่าดอกตัวเมีย เกสรตัวผู้ 9–12 อัน รังไข่รูปยาวรี ยาว 5–6 มิลลิเมตร ติดผลคล้ายตะขบฝรั่ง แต่ก้านผลใหญ่กว่า เป็นรูปทรงกระบอกมี 6 สัน
ตับเต่านาขยายพันธุ์โดยวิธีการแตกไหล หรือใช้เมล็ด
อะโบมาซัม
อะโบมาซัม หรือ กระเพาะแท้  เป็นกระเพาะอาหารลำดับที่ 4 และเป็นกระเพาะอาหารที่แท้จริงของสัตว์เคี้ยวเอื้อง ซึ่งสัตว์เคี้ยวเอื้องเป็นสัตว์ที่มีกระเพาะขนาดใหญ่มีความจุของกระเพาะมากเนื่องมาจากอาหารที่กินส่วนใหญ่เป็นพืช อาหารสัตว์หรืออาหารที่มีลักษณะหยาบ เช่น หญ้า ใบไม้ กิ่งไม้เล็ก ๆ รำหยาบ ฟาง เมล็ดธัญพืชทั้งเปลือก เป็นต้น ทำให้กระเพาะอาหารของสัตว์เคี้ยวเอื้องแบ่งออกเป็น 4 ส่วน เรียงตามลำดับดังนี้ รูเมน  เรติคิวลัม  โอมาซัม  และ อะโบมาซัม (abomasum)
คำว่า "อะโบมาซัม" มาจากภาษาละตินใหม่ ถูกนำมาใช้ในภาษาอังกฤษครั้งแรกในปี ค.ศ. 1706 โดยประกอบขึ้นจากคำว่า "ab-" + "omasum" มีความหมายว่า "ลำไส้ของวัว"
ลักษณะโครงสร้าง.
อะโบมาซัม เป็นส่วนของกระเพาะที่มีต่อมสร้างน้ำย่อยที่ชั้นเยื่อเมือกเหมือนกันกับกระเพาะของสัตว์กระเพาะเดี่ยวทั่วไป มีลักษณะเหมือนลูกแพร์ (pear-shaped) มีความจุประมาณ 8% ของความจุกระเพาะทั้งหมด อะโบมาซัมจะมีขนาดเล็กลงเมื่อเปรียบเทียบกับกระเพาะรูเมนเมื่อสัตว์มีการเจริญเติบโตขึ้น กระเพาะแท้ในสัตว์เคี้ยวเอื้องแบ่งออกเป็น 2 ส่วน ส่วนแรกคือ fundic region มีชั้นเยื่อเมือกลักษณะเป็นกลีบ (fold) ประมาณ 12 กลีบ ทำหน้าที่ขับกรดเกลือ (HCl) และเอนไซม์ชนิดต่าง ๆ ที่ทำหน้าที่เป็นตัวกลางที่เป็นกรด และส่วนที่สองคือ pyloric region ผนังส่วนนี้จะคล้ายกับผนังกระเพาะของสัตว์กระเพาะเดี่ยวทั่วไป เป็นที่รวมของอาหารก่อนที่จะถูกบีบให้เป็นก้อน (bolus) โดยการรัดตัวของกล้ามเนื้อให้ผ่านกล้ามเนื้อหูรูด เข้าสู่ลำไส้เล็กส่วนต้น (ดูโอดินัม) ต่อไป สำหรับแพะ แกะ จะสามารถพบส่วน cardiac region ได้
อะโบมาซัม อยู่ด้านขวาของกระเพาะรูเมน และติดกับพื้นล่างของช่องท้อง
อะโบมาซัม จะมีต่อมที่สร้างเอนไซม์ และปล่อยออกมาย่อยอาหารพวกโปรตีน รวมทั้งจุลินทรีย์ที่ติดอยู่ในอาหารเป็นจำนวนมาก สัตว์จึงได้รับกรดอะมิโนจากเซลล์จุลินทรีย์ และวิตามินต่างๆ ที่จุลินทรีย์สังเคราะห์ขึ้นมาทำให้สัตว์ได้รับสารอาหารมากกว่าที่จะได้รับจากหญ้าเพียงอย่างเดียว เมื่ออาหารผ่านกระเพาะส่วนนี้แล้ว จะเข้าสู่ลำไส้เล็กส่วนต้นที่มีอวัยวะช่วยย่อยอาหาร จะมีการย่อยอาหารและดูดซึมสารอาหารเช่นเดียวกับสัตว์กินพืชอื่น ๆ โดยอาศัยเอนไซม์จากตับอ่อนและน้ำดีจากตับ โดยตับทำหน้าที่สร้างน้ำดีเพื่อทำให้ไขมันที่อยู่ในลำไส้เล็กเกิดการแตกตัว ตับอ่อนทำหน้าที่สร้างเอนไซม์ช่วยย่อยพวกโปรตีน ไขมัน และคาร์โบไฮเดรตที่อยู่ในลำไส้เล็ก เมื่ออาหารถูกย่อยเป็นโมเลกุลขนาดเล็กแล้วจะถูกส่งต่อไปยังส่วนต่าง ๆ ของร่างกายต่อไป อาหารที่ยังย่อยไม่หมดและกากอาหารจะเคลื่อนที่เข้าสู่ลำไส้ใหญ่ และขับกากอาหารออกทางทวารหนักในที่สุด
เทศบาลตำบลกลางดง
เทศบาลตำบลกลางดง อาจหมายถึง
องค์การบริหารส่วนตำบลหนองสาหร่าย
องค์การบริหารส่วนตำบลหนองสาหร่าย อาจหมายถึง
ตราแผ่นดินของคอสตาริกา
ตราแผ่นดินของคอสตาริกา  ประกาศใช้อย่างเป็นทางการเมื่อปี พ.ศ. 2391 (ค.ศ. 1848), แก้ไขเพิ่มเติม ครั้งที่1 เมื่อ พ.ศ. 2449 (ค.ศ. 1906) และ ครั้งที่ 2 เมื่อ พ.ศ. 2507 (ค.ศ. 1964), การแก้ไขครั้งล่าสุดเมื่อ ค.ศ. 1998 โดยได้มีการเพิ่มควันที่พวยพุ่งออกจากภูเขาไฟทั้งสามลูก ("Se dibujaron los volcanes humeantes para diferenciarlos.")
อาณานิคมของสเปน.
ก่อนปี พ.ศ. 2364 (ค.ศ. 1821), คอสตาริกาเป็นดินแดนในอาณัติของสเปน โดยใช้ตราแผ่นดินของสเปนเป็นตราของอาณานิคม. ตราดังกล่าวที่ได้โปรดเกล้าให้ใช้เป็นตราประจำแคว้นคาร์ตาโก, โดยได้รับพระราชทานจาก กษัตริย์ฟิลิปที่2 เมื่อ พ.ศ. 2108 (ค.ศ. 1565). ภายจากได้รับเอกราชจากเจ้าอาณานิคมเดิม คอสตาริกาได้เข้าร่วมกับจักรวรรดิเม็กซิโกที่ 1 (พ.ศ. 2364 – 2366), จึงได้ใช้ตราแผ่นดินของเม็กซิโกในยุคดังกล่าว.
สหมณฑลแห่งอเมริกากลาง.
มีนาคม พ.ศ. 2367 (ค.ศ. 1824), คอสตาริกาได้เข้าร่วมกับสหพันธ์สาธารณรัฐอเมริกากลาง ดังนั้นตราแผ่นดินของสหพันธ์สาธารณรัฐอเมริกากลางจึงได้ใช้เป็นตราประจำรัฐคอสตาริกา ตามรัฐธรรมนูญของสหพันธ์สาธารณรัฐอเมริกากลาง. ตราดังกล่าวมีลักษณะเป็นสามเหลี่ยมด้านเท่า, ภายในมีภูเขาไฟห้าลูก แทนสมาชิกรัฐทั้ง5ของสหพันธรัฐ; เหนือภูเขาไฟมีรูปหมวกเฟรเจียงพร้อมด้วยสายรุ้งผาดผ่าน. ตราเหล่านี้ได้มีการแก้ไขแบบบางส่วนโดยใช้เป็นตราแผ่นดินของเอลซัลวาดอร์ และ ตราแผ่นดินของนิการากัว.
2 พฤศจิกายน, ค.ศ. 1824 ได้มีการประกาศใช้ตราแผ่นดินของตนเองอย่างเป็นทางการครั้งแรก เป็นรัฐอิสระ มีลักษณะเป็นรูปแขนข้างซ้ายมีมัดกล้ามประกอบลำตัวในวงกลมวงเล็กซ้อนบนรูปภูเขาสีเขียว ในวงกลมวงใหญ่.
รัฐเอกราช.
พ.ศ. 2383 (ค.ศ. 1840) ภายหลังจากที่ได้ถอนตัวจากสหมณฑลแห่งอเมริกากลาง จึงได้มีการประกาศใช้ตราใหม่ประจำรัฐเอกราช, ตราดังกล่าวมีลักษณะเป็นดาวแปดแฉกในวงกลมสีฟ้าโดยมีวงแหวนสีเหลืองมีนามประเทศว่า "รัฐคอสตาริกา" (State of Costa Rica : Estado de Costa Rica). ตราดังกล่าวใช้มาจนถึง พ.ศ. 2385 (ค.ศ. 1842) ออกแบบโดย ฟรายซิสโก โมราซาน ในระหว่างที่สหมณฑลแห่งอเมริกากลางได้สลายตัว.
ตราแผ่นดินที่ใช้ในปัจจุบัน ประกาศใช้อย่างเป็นทางการเมื่อวันที่ 29 กันยายน, ค.ศ. 1848 ในสมัยของประธานาธิบดี ดร.โจเซ่ มาเรีย คาสโตร มาดริซ โดยประกาศใช้พร้อมกับธงชาติผืนใหม่. ธงชาติ และ ตราแผ่นดิน ได้มีการบันทึกข้องความถึง แปซิฟิคกา เฟอร์นานเดส ภริยาประธานาธิบดี. ต่อมาได้มีการแก้ไขเพิ่มเติมตามกฎหมายฉบับที่ 18 วันที่ 27 พฤศจิกายน, ค.ศ. 1906 โดยเพิ่มสัญลักษณ์ทางทหารประกอบลงบนตราแผ่นดิน (รูปกระบอกปืนใหญ่ไขว้กับกรวยแห่งความอุดมสมบูรณ์), และ ธงชาติประกอบกับอาวุธ.
ค.ศ. 1964 ได้มีการเพิ่มดาวสีขาวอีกสองดวงจากเดิมที่มีห้าดวง รวมเป็นเจ็ดดวง, หมายถึงจังหวัดทั้งเจ็ดในคอสตาริกา. ตราแผ่นดินในช่วงค.ศ. 1848, ที่ใช้อยู่นั้นไม่ได้มีการกำหนดสถานะของจังหวัดทั้งสองคือ ปุนตาเรนัส และ ลีมอน.
5 พฤษภาคม, ค.ศ.1998, ได้มีคำสั่งเลขที่ 26853-SP, ให้มีการแก้ไขแบบตราแผ่นดินบางส่วน โดยการเพิ่มควันที่พวยพุ่งออกจากภูเขาไฟทั้งสามลูก. ตราแผ่นดินก่อนหน้านี้ไม่มีการเพิ่มกลุ่มควันที่พวยพุ่งแต่อย่างใด.
ความหมายของตราแผ่นดิน: ภูเขาไฟทั้งสามลูก คือ บาร์บา ไฮราชู และ โปฮาซ (เป็นภูเขาที่มีความสูงที่สุดของประเทศ) ประกอบกับเรือใบ2ลำกำลังแล่นอยู่ระหว่างมหาสมุทรทั้งสอง (มหาสมุทรแปซิฟิก และ ทะเลแคริบเบียน) หมายถึง ประวัติการเดินเรืออันยาวนานของประเทศ. มีดวงอาทิตย์กำลังขึ้น เป็นสัญญาณแห่งศักราชใหม่หรืออิสรภาพของชาติ. ตราทั้งหมดอยู่ในอาร์มสีทองที่กรอบของอาร์มเป็นเมล็ดต้นกาแฟ. เหนืออาร์มมีกิ่งใบปาล์มประกอบกับแถบแพรสีขาวจารึกนามของประเทศ "Republica de Costa Rica" ตราก่อนหน้านี้ใช้อักษรสีทอง. ดาวสีขาวทั้งเจ็ดดวง หมายถึงจังหวัดทั้งเจ็ดในคอสตาริกา. บนสุดมีแถบแพรสีฟ้าจารึกนามว่า อเมริกากลาง "America Central".
มิคาเอล ยุง
มิคาเอล ชูมัคเกอร์
แจ็ก เดมป์ซีย์
"สำหรับนักมวยแห่งศตวรรษที่ 19 ดูที่ แจ็ค "นอนพาเรียล" เดมป์ซีย์"
"สำหรับปลาหมอสี ดูที่ ปลาหมอแจ็ค เดมป์ซีย์"